tomron87/hebrew-wikipedia-sentences-corpus huggingface dataset:
ב-25 ביוני, החוזה של בלנצ'רד, שהיה אמור לפוג ב-30 ביוני, הותר והיא הופשטה מחגורת אליפות העולם של אימפקט לאחר ששני הצדדים לא הצליחו להגיע להסכמה הדדית.
ב-18 במרץ 2019, קונאן דיווח שבלנצ'רד עזבה את ארגון ההיאבקות The Crash Lucha Libre והצטרפה ל-Lucha Libre AAA Worldwide (AAA).
ב-18 במאי, בלנצ'רד ערכה את קרב הבכורה שלה בארגון זה, כאשר חברה לשורות לה הידרה, וביחד הן ניצחו את פאבי אפאצ'ה ואלופת Reina de Reinas דאז, ליידי שני.
באירוע טריפלמניה, שנערך ב-3 באוגוסט, בלנצ'רד ניצחה את אפאצ'י, טאיה ואלקירי, אייקו האמאדה, צ'יק טורמנטה, לה הידרה וליידי שני בקרב שולחנות, סולמות וכיסאות וכתוצאה מכך הפכה לאלופת Reina de Reinas, המתאבקת הזרה השלישית (אחרי טאיה ואלקירי ואייקו המאדה) שזוכה בתואר זה בנוסף להיותה האמריקאית הראשונה שעושה זאת.
לעומת זאת, בלנצ'רד הפסידה את חגורת האליפות לאחר 43 ימים כאלופה, כשנוצחה כבר בהגנתה הראשונה על התואר על ידי ואלקירי במסגרת האירוע Lucha Invades NY, שנערך ב-15 בספטמבר והיה אירוע משותף של ארגוני ההיאבקות Impact Wrestling ו-AAA.
בלנצ'רד הייתה במערכת יחסים עם המתאבק ריקושט.
היא נכדתו של המתאבק ג'ו בלנצ'רד, בתו של טולי בלנצ'רד והבת החורגת של מאגנום TA.
ב-20 בנובמבר 2019, בלנצ'רד התארסה למתאבק מיגל אנחל אוליבו, הידוע יותר בשמה הבמה שלו, דגה.
אליפות הנשים של CWF (פעם אחת)
הישגים בארגון ההיאבקות The Crash
אליפות הנשים של The Crash (פעם אחת)
פרסי סוף השנה של IMPACT (4 פעמים)
קרב השנה (2019) - נגד סמי קאליהן באירוע סלאמיברסרי
PWI דירג אותה במקום ה-5 מתוך 100 המתאבקות הטובות ביותר לשנת 2019
PWI דירג אותה במקום ה-83 מתוך 500 המתאבקים הטובים ביותר לשנת 2020
אליפות הזוגות של Shimmer (פעם אחת) - עם ונסה קראבן
דורגה במקום ה-2 מתוך 10 המתאבקות הטובות ביותר של השנה (2019)
הישגים בארגון ההיאבקות Women of Wrestling - WOW
אליפות העולם של WOW (פעם אחת)
טנרק שפלה מפוספס (שם מדעי: Hemicentetes semispinosus) הוא מין של יונק קטן מסדרת הטנרקאים החי רק במזרחה של מדגסקר, באזורי יער גשם טרופי.
למרות דמיונו לקיפוד הוא איננו קרוב אליו, אך מכוסה בקוצים מגוננים כמוהו, והוא יכול להתכדר לכדור.
לצד המין , הם המינים היחידים בסוג .
הוא קרובו של הטנרק המצוי, אך קטן יותר ובעל פרווה קוצנית בצבע שחור וצהוב, צבע נדיר ביותר אצל יונקים.
הראש צהוב-שמנת ובעל פסים רחבים שחורים לאורך הלחיים ומצידי העיניים.
מאחורי העורף ישנן ציציות ארוכות צהובות, ומאחוריהם הקוצים נמוכים יותר אך עדיין קשיחים מאוד.
צבעם שמנת-בהיר ומעט אפור עם גוונים שחורים לאורך הגב.
החוטם, הרגליים והזנב ורודים וערומים משיער.
הטנרק בעל זיפי שפם רגישים מאוד.
מטרתם של הקוצים הצבעוניים היא להזהיר את התוקפים מקוצניותו, ובנוסף הוא משמיע צרצור מיוחד בחיכוך של קוציו, מה שיכול להבהיל טורף.
כך הוא יכול לנוע על קרקע היער ללא חשש.
הוא פעיל ביום וגם בלילה והוא מחפש תמיד טרף של שלשולים ועוד חסרי חוליות על קרקעית היער.
את הטרף הוא מוציא מהחורים באמצעות כפותיו החזקות ונושך אותם בשיניו החדות והדוקרות.
הטנרקים חיים בקבוצות משפחתיות קטנות במחילות שהם חופרים.
לאחר הריון של 58 ימים, הנקבות ממליטות 5–8 גורים המתבגרים תוך 25 יום.
זהו טנרק נדיר יחסית שלא נצפה הרבה, אך מצב שימורו נחשב ל"ללא חשש".
טס לבית דרברוויל היא מיני-סדרה בת שלוש שעות שנוצרה על ידי רשת London Weekend Television, ושודרה לראשונה ב-1998. הסדרה היא עיבוד טלוויזיוני של הרומן "טס לבית דרברוויל" מאת תומאס הרדי.
את התסריט כתב טד וייטהד וביים איאן שארפ.
ג'סטין ואדל מככבת בתפקיד הראשי בדמות טס דרביפילד.
הרשת החלה להתחרות בשירות השידור הציבורי PBS באמצעות מימון חלקי ושידור של הפקות בריטיות איכותיות.
ג'סטין ואדל – טס דרביפילד
ג'ייסון פלמינג – אלק דרברוויל
אוליבר מילבורן – אנג'ל קלייר
ג'ון מקאנרי – ג'ק דרביפילד
לזלי דאנלופ – ג'ואן דרביפילד
רוזלינד נייט – מרת דרברוויל
כריסטין מור – גברת קריק
לינדה ארמסטרונג – קאר דרץ'
ראסל מורגן – ילד עם מריצה
טס לבית דרברוויל הוא סרט אילם אמריקאי משנת 1913 המבוסס על הרומן באותו שם מאת תומאס הרדי.
זה היה אחד הסרטים הראשונים שנוצרו.
את הסרט ביים ג' סירל דאולי, והוא הופק על ידי בחברת הסרטים Famous Players Film Company.
בתפקיד הראשי מככבת מרת פיסק שגילמה את אותה דמות במחזה משנת 1897. ההפקה של אדולף צוקור החלה אחרי שהבטיח את השתתפותה של השחקנית האמריקאית הידועה מרת פיסק.
קטע מהסרט קיים באוסף סרטים פרטי.
מרת פיסק – טס דרביפילד
ריימונד בונד – אנג'ל קלייר
דייוויד טורנס – אלק דרברוויל
ג'ון סטפלינג – ג'ון דרביפילד
מרי ברקר – מרת דרבילד
מגי וסטון – גברת קירק
אירמה לה פייר – מריאן
קתרין גריפית' – מרת דרברוויל
פרנקלין הול – הכומר קלייר
קמיל דלברג – גברת קלייר
ג' ליסטון – הכומר טרינגהם
ג'סטינה האף – ליזה לו
כמו סרטים אמריקאים רבים מאותה תקופה "טס לבית דרברוויל" היה נתון לפיקוח של ועדות צנזורה של ערים ומדינות שונות בארצות הברית.
ב-1917 ועדת הצנזורה של שיקגו סיווגה את הסרט להקרנה למבוגרים בלבד בשל הנושאים הכלולים בו.
טס לבית דרברוויל הוא סרט אילם אמריקאי משנת 1924 בכיכובם של בלאנש סוויט וקונרד נייגל.
זהו הסרט השני המבוסס על הרומן באותו שם מאת תומאס הרדי.
הרומן עובד למחזה מצליח בכיכובה של מרת פיסק שהוצג ב-1897. ב-1913 שכנע המפיק אדולף צוקור את מרת פיסק להופיע בגרסה הקולנועית של הרומן.
הסרט משנת 1913 נחשב אבוד.
גם הגרסה של 1924 נחשבת לאבודה.
הסיפור מתרחש בתקופה הוויקטוריאנית באנגליה.
גבר ממעמד בינוני מפתה ואונס משרתת צעירה שעובדת בביתו.
אחרי זמן מה שהיא ממשיכה בדרכה, היא מתחתנת.
הכל תקין עד שבעלה מגלה מה קרה בעברה.
בעקבות זאת היא נגררת לחיי נדודים, רצח והוצאה להורג.
בלאנש סוויט – טרזה "טס" דרביפילד
קונרד נייגל – אנג'ל קלייר
סטיוארט הולמס – אלכסנדר "אלק" דרברוויל
ג'ורג' פוסט – ג'ון דרביפילד
ויקטורי בייטמן – ג'ואן דרביפילד
קורטני פוט – ריצ'רד קריק
ג'וזף ג' דאולינג – הכומר
אחרי השלמת הסרט, לואי ב.
מאייר שינה את הסוף הטרגי של הרומן לסוף שמח, למגינת לבם של ניילאן והרדי.
טסה ויולט ויליאמס , המוכרת בשם הבמה טסה ויולט היא זמרת-יוצרת, יוטיוברית וולוגרית אמריקאית.
שם הבמה הקודם שלה היה מיקאקיטי .
ויולט נולדה ב-20 במרץ 1990 בשיקגו שבמדינת אילינוי שבארצות הברית.
ויולט גדלה באשלנד שבמדינת אורגון שבארצות הברית.
ב-2007–2009, כשעבדה בהונג קונג ותאילנד בשביל פרויקט בית ספרי, היא עבדה בתור דוגמנית וולוגרית תחת שם הבמה מיקאקיטי.
אחרי שעברה לניו יורק שבמדינת ניו יורק שבארצות הברית, היא זכתה במאה אלף דולר לאחר שקיבלה את מספר התגובות הרב ביותר סרטון יוטיוב אחד.
ב-18 במרץ 2014, היא הוציאה את אלבום המוזיקה הראשון שלה, Maybe Trapped Mostly Troubled.
ב-16 בספטמבר 2016, היא הוציאה את מיני-אלבום הראשון שלה, Halloway.
ב-2016, שיחקה בסרט The Matchbreaker בתפקיד טריסיה.
ב-22 באפריל 2018, היא הוציאה את המיני-אלבום השני שלה, Halloway B-sides.
ב-26 ביולי 2019, היא הוציאה את המיני-אלבום השלישי שלה, Bad Ideas (Act One).
ב-25 באוקטובר 2019, היא הוציאה את אלבום המוזיקה השני שלה, Bad Ideas.
טסאגן (שם מדעי: Tsaagan) הוא סוג של דינוזאור בן משפחת הדרומאוזאוריים, הקרוב לוולוצירפטור, אשר חי במהלך הקרטיקון העליון שלפני 75 מיליון שנה.
המאובנים שלו התגלו בידי משלחת למונגוליה בתצורת דג'דוכטה ב-1996 ותוארו ב-2006 בידי החוקר מארק נורל.
משמעות שמו הוא: לבן, כשכנראה מדובר בשיבוש ממונגולית של המילה "Tsagaan" שפירושה "מפלצת לבנה" (цагаан мангас).
סוג זה כולל מין אחד - Tsaagan mangas, שבעבר נחשב למין של ולוצירפטור.
הטסאגן היה דינוזאור קטן יחסית, באורך משוער של 2 מטרים ומשקל של 15 קילוגרם.
הממצאים ידועים מפרט אחד, והם כללו רק עצמות גולגולת שבורות, כמה חוליות צוואר וחלק משכם הכתף השמאלית.
הממצאים השתייכו כנראה לפרט בוגר.
הגולגולת הייתה מוארכת והלסתות הדקות נטו מעט מעלה, בייחוד בקצוות.
דבר זה השווה להם מעט מראה של לסת ספינוזאור.
מבנה גופו של הדינוזאור היה קל וזריז, מה שעזר לו לנוע במהירות אחרי טרף.
הוא היה קרובם של האדזאורוס, הטיאניורפטור ושל הבמבירפטור, ובמידה רחוקה יותר לוולוצירפטור ולזאורורניתולסט.
בדומה למרבית הדרומזאורים הוא עטה נוצות על גופו.
הטסאגן חי לצד פאונה נכחדת של מדבר גובי שכללה את הוולוצירפטור, השובוויה, מספר טרודוניים, הפרוטוצרטופס והאובירפטור ולצד יונקים מוקדמים כמו הזלמבדלסטס ומינים מהסדרה מולטיטוברקולטה.
תרזה איוני "טסה" סנדרסון, מפקד היא אתלטית בריטית בעבר, היא אלופה אולימפית (לוס אנג'לס 1984), סגנית אלופת אירופה (פראג 1978), 3 פעמים אלופת משחקי חבר העמים (אדמונטון 1978, אדינבורו 1986 ואוקלנד 1990) ו-5 פעמים אלופת בריטניה (1975, 1976, 1978, 1996 ו-1997) בהטלת כידון.
היא השתתפה ב-6 אולימפיאדות ברציפות (מונטיראול 1976–אטלנטה 1996).
סנדרסון נולדה וגדלה במחוז סנט אליזבת' שבג'מייקה למשפחה ממוצא גנאי.
בהיותה בת חמש עזבה משפחתה את ג'מייקה לאנגליה על מנת שהוריה יוכלו למצוא תעסוקה הולמת.
מורתה עודדה אותה לעסוק בספורט ובגיל 14 היא החלה להתאמן בהטלת כידון.
במשחקי חבר העמים הבריטי שנערכו בקרייסטצ'רץ' בניו זילנד ב-29 בינואר 1974 סיימה סנדרסון במקום חמישי בהטלת כידון בתוצאה של 48.54 מטר.
באליפות אירופה שנערכה ברומא, איטליה ב-2 בספטמבר אותה שנה היא סיימה במקום 13 בתוצאה של 53.28 מטר.
באולימפיאדת מונטריאול (1976) היא סיימה במקום עשירי בהטלת כידון בתוצאה של 57.00 מטר.
בשלב המוקדמות היאי קבעה תוצאה של 57.18 מטר.
בתחרות שנערכה בדבלין ב-17 ביולי היא קבעה בהטלת כידון שיא אישי חדש של 67.20 מטר, התוצאה השלישית בטיבה בעולם לשנה זו.
כנציגת נבחרת הנשים של אירופה, בתחרות הגביע הביניבשתי, שנערכה בדיסלדורף, גרמניה בתחילת ספטמבר אותה שנה היא זכתה במדליית ארד בהטלת כידון בתוצאה של 60.30 מטר, אחרי רות פוקס מגרמניה המזרחית (62.36 מטר) ונדז'דה יקובוביץ' מברית המועצות (62.02 מטר).
בתחרות שנערכה בלונדון ב-2 ביולי 1978 קבעה סנדרסון בהטלת כידון שיא תוצאה של 64.00 מטר, תוצאה שדירגה אותה במקום חמישי בעולם לשנה זו.
חודש ושבוע לאחר מכן, במשחקי חבר העמים שנערכו באדמונטון, קנדה ב-10 באוגוסט היא זכתה במדליית זהב בהטלת כידון בשיא משחקים חדש של 61.34 מטר.
שלושה שבועות לאחר מכן, באליפות אירופה שנערכה בפראג, צ'כיה ב-1 בספטמבר היא זכתה במדליית כסף בתוצאה של 62.40 מטר, אחרי רות פוקס שקבעה שיא אירופה חדש של 69.16 מטר ולפני אוטה הומולה מגרמניה המזרחית (62.32 מטר).
בתחרות שנערכה בשטוטגרט, גרמניה ב-5 ביוני 1980 קבעה סנדרסון בהטלת כידון שיא אישי חדש של 69.70 מטר, תוצאה שדירגה אותה במקום שלישי בעולם לשנה זו.
חודש ושלושה שבועות לאחר מכן, באולימפיאדת מוסקבה (1980) היא סיימה במקום 19 בהטלת כידון בתוצאה חלשה עבורה של 48.76 מטר.
בתחרות שנערכה בפירט, גרמניה ב-30 במאי 1981 קבעה סנדרסון בהטלת כידון תוצאה של 68.86 מטר, תוצאה שדירגה אותה במקום שני בעולם לשנה זו.
חודש וחצי לאחר מכן, בתחרות שנערכה בבריסל, בלגיה ב-12 ביולי אותה שנה היא קבעה בתחרות קרב שבע שיא אישי חדש של 6110 נקודות, תוצאה שדירגה אותה במקום 13 בעולם לשנה זו.
בתחרות שנערכה בקוטברידג', סקוטלנד ב-28 באוגוסט 1982 היא קבעה בהטלת כידון תוצאה של 66.006 מטר, תוצאה שדירגה אותה במקום 11 בעולם לשנה זו.
בתחרות שנערכה באדינבורו, סקוטלנד ב-26 ביוני 1983 היא קבעה בהטלת כידון שיא אישי חדש של 73.58 מטר, תוצאה שדירגה אותה במקום שני בעולם לשנה זו.
חודש וחצי לאחר מכן, באליפות העולם הראשונה שנערכה בהלסינקי, פינלנד ב-13 באוגוסט היא סיימה במקום רביעי בתוצאה של 64.76 מטר.
באולימפיאדת לוס אנג'לס (1984) זכתה סנדרסון במדליית זהב בהטלת כידון בתוצאה של 69.56 מטר, לפני טינה לילאק מפינלנד (69.00 מטר) ובת ארצה פטימה ויטברד (67.14 מטר).
בתחרות שנערכה במדריד, ספרד ב-14 ביוני 1985 היא קבעה בהטלת כידון תוצאה של 71.18 מטר, תוצאה שדירגה אותה במקום רביעי לשנה זו.
במשחקי חבר העמים שנערכו באדינבורו, סקוטלנד ב-31 ביולי 1986 היא זכתה במדליית זהב בהטלת כידון בשיא משחקים חדש של 69.80 מטר, לפני פטימה ויטברד (68.54 מטר).
באליפות העולם שנערכה ברומא, איטליה בשנת 1987 היא סיימה במקום רביעי בהטלת כידון בתוצאה של 67.54 מטר
בתחרות שנערכה בקרולי, דרום אנגליה ב-16 ביולי 1988 היא קבעה בהטלת כידון תוצאה של 71.70 מטר, תוצאה שדירגה אותה במקום שלישי לשנה זו.
כחודשיים לאחר מכן, באולימפיאדת סיאול (1988) היא סיימה רק במקום 21 בתוצאה חלשה עבורה של 56.70 מטר ולא הצליחה להגן על תוארה.
במשחקי חבר העמים שנערכו באוקלנד, ניו זילנד ב-1 בפברואר 1990 היא זכתה בפעם השלישית במדליית זהב בהטלת כידון בתוצאה של 65.72 מטר, לפני פטימה ויטברד (68.54 מטר).
באליפות אירופה שנערכה בספליט, באותה העת יוגוסלביה ב-30 באוגוסט אותה שנה היא סיימה במקום 12 בתוצאה של 57.56 מטר.
בתחרות שנערכה בלונדון ב-10 ביולי 1992 היא קבעה סנדרסון בהטלת כידון תוצאה של 64.88 מטר.
שלושה שבועות לאחר מכן, באולימפיאדת ברצלונה (1992) היא סיימה במקום רביעי בהטלת כידון בתוצאה של 63.58 מטר.
כחודשיים לאחר מכן, בגביע הביניבשתי שנערך בהוואנה, קובה ב-26 בספטמבר היא זכתה במדליית זהב בתוצאה של 61.86 מטר.
בתחרות שנערכה בלונדון ב-12 ביולי 1992 היא קבעה סנדרסון בהטלת כידון תוצאה של 64.06 מטר.
שבועיים לאחר מכן, באולימפיאדת אטלנטה (1996) היא סיימה במקום 14 בתוצאה של 58.86 מטר.
באליפות העולם שנערכה באתונה, יוון בשנת 1997 היא סיימה במקום 18 בהטלת כידון בתוצאה של 57.84 מטר.
טס דיילי היא מנחת טלוויזיה בריטית.
דיילי נולדה לזוג הורים שעבדו במפעל לטקסטיל ולה אחות צעירה.
היא התגלתה כדוגמנית במנצ'סטר ועבדה בתחום בפריז, לונדון וגם במזרח הרחוק.
היא הופיעה בקליפים לשירים "Serious" ו-"Violence of Summer" של להקת דוראן דוראן.
ב-2003 החליפה את אולריקה ג'ונסון בהנחיית התוכנית "Home on Their Own" במסגרתה מבצעים שינויים בבתים לפי רצונותיהם של ילדים כיצד הבית ייראה בזמן שההורים בחופשה.
ב-2004 החלה להנחות את תוכנית הריקודים הפופולרית "Strictly Come Dancing" שלה גרסאות רבות מרחבי העולם וביניהן רוקדים עם כוכבים בישראל.
בין 2006–2007 הנחתה את תוכנית המציאות "Just the Two of Us" במסגרתה זוגות המורכבים מזמר מקצועי וידוען שאינו זמר מתחרים ביניהם בשירה.
ב-2003 התחתנה עם מגיש הטלוויזיה ורנון קיי.
טנשוגייראס () היא שלישייה מוזיקלית שהוקמה על ידי איידה טריו והתאומות מאניירו, אולאיה וסבלה.
ההרכב מבצע את שיריו בעיקר בשפה הגליסית, המזוהה עם מקום מגוריהן של השלושה, גליסיה.
הן החלו להוציא מוזיקה לאור באופן מסחרי בשנת 2016.
הלהקה מתמחה במוזיקה הגליסית המסורתית.
אולם בשילוב עם צלילים מודרניים, הז'אנר המתקבל הוא שילוב של המוזיקה המסורתית עם מוזיקת עולם ואף פופ.
היא מאדירה את נושא הפמיניזם והעצמה נשית.
חברות טנשוגייראס התפרסמו כשווידאו בו הן מופיעות לצד "Banda das Crechas" בהופעתם בגלאזגו הופץ בשלהי 2016 והפך לוויראלי ברשתות החברתיות.
בשנת 2018 הוציאה הלהקה לאור את האלבום הבכורה שלה, Tanxugueiras, שזכה בפרס MIN בקטגוריית "האלבום הגליסיני הטוב ביותר".
באותה השנה, לאחר כמה שיתופי פעולה עם אמנים רבים דוגמת NAO וסונדארואה, יצאה לסיבוב הופעות עולמי במדינות כמו קובה, הודו, שווייץ וסקוטלנד.
בשנת 2019 קיבלו חברות טנשוגייראס את פרס Martín Codax da Música.
בנובמבר אותה השנה יצא אלבומן השני, Contrapunto.
בשנת 2021 הכריזה רשות השידור הספרדית כי הלהקה תשתתף בקדם הלאומי לאירוויזיון 2022, בנידורם פסט.
שירה לאירוע, "Terra", יצא לאור ב-21 בדצמבר.
ב-26 בינואר 2022 ביצעה הלהקה את "Terra" בחצי הגמר הראשון של הקדם.
היא הגיעה למקום השני עם 93 נקודות, והעפילה לשלב הגמר.
עם תום ספירת הקולות בגמר הגיעו חברות טנשוגייראס למקום השלישי עם 90 נקודות.
טנרק הקרום (שם מדעי: Microgale mergulus) הוא מין של יונק ממשפחת הטנרקיים החי באי מדגסקר.
טנרק זה דומה מאוד לחדף או לחולדה והוא בעל פרווה בצבע חום-אפור.
טנרק זה פעיל לילה וחי בנחלים של מזרח מדגסקר.
טנרק זה ניזון בעיקר מדגים, סרטנאים, חרקים כמו שעירי כנף, בריומאים ושפיריות.
בעבר טנרק זה היה מין יחיד בסוג Limnogale אך הועבר לסוג Microgale עקב מחקרים מולקולריים.
לא ידוע הרבה על טנרק זה אך החוקרים מעריכים שהוא נמצא בסכנת הכחדה עקב הרס בית הגידול שלו.
טסאידמותריום (שם מדעי: Tsaidamotherium; משמעות השם: "החיה של אגן קאידם המכונה "אגן טסיאדם" ") הוא סוג נכחד של יונק מקבוצת היעלים, אשר התקיים במשך סוף המיוקן שלפני כ-10 מיליון שנה מזמננו בצפון-מערב סין (במחוזות צ'ינגהאי וגאנסו) ובטיבט.
יעל קדום זה היה אולי קרובו של כבש המושק ושל הטאקין.
הוא התגלה במאובנים שתוארו ב-1835 בידי החוקר השוודי בירגר בוהלין בשנות ה-30 במהלך משלחת סינית-שוודית להרי סין.
הסוג כולל 2 מינים: Tsaidamotherium hedini - אשר תואר ב-1935 ונקרא על שם מגלה הארצות סוון הדין, ו-Tsaidamotherium brevirostrum, שתואר ב-2013 ומשמעות שמו הוא: "לוע קצר".
ליונק זה הייתה קרניים בעלות 2 גדלים אי-סימטריים ייחודיים, כשהקרן השמאלית הייתה עבה וחלולה וגבוהה בהרבה מקרובתה הימנית, אשר נראתה נמוכה ושטוחה וכן קטנה בהרבה ובמראה דמתה מעט למצנפת פריגית יותר מאשר לקרן.
מבנה החוטם היה בולבוסי וקצר, והלוע הייתה קצרה ודמתה ללוע של הסאיגה והטאקין המודרניים, אשר חיים היום במזרח אסיה.
למרות המבנה של החיה, אשר התאים לסינון אוויר ביעילות באזורים קרים, נראה שסין הייתה שופעת ערבות וסוואנות במשך המיוקן, כך שהיא החלה לחיות על הרים גבוהים שהחלו להתפתח בסין של המיוקן, ועליהם נשבו רוחות חזקות בהרבה מהאקלים החמים של האזורים הנמוכים יותר.
מספר חוקרים מציעים שלמרות שהחיה הייתה דומה לעז, היא הייתה קרובה יותר לג'ירפיים והיה בעל קרניים דומות לאלה של הפרוליביתריום והדיסקוקריס.
טנרלה פורסיתיה (שם מדעי: Tannerella forsythia) הוא מין של חיידק אנאירובי גראם שלילי, השייך למערכה .
החיידק מעורב בגרימת דלקות חניכיים והוא מסווג כחיידק בקומפלקס האדום של חיידקים מחוללי מחלות חניכיים.
פורסיתיה התגלה ב-1985 על ידי חוקרת בשם אן טאנר, במסגרת מחקר חיידקי הפה במכון Forsyth בקיימברידג' שבמסצ'וסטס, ונקרא לבסוף על שמה.
זאת לאחר שבתחילה נקרא בשמות בקטרואידס פורסיתוס (Bacteroides forsythus) וטנרלה פורסיתנסיס (Tannerella forsythensis).
פורסיתיה, יחד עם חיידקים נוספים, נמצא גם בנגעי טרשת עורקים, וב-2014 דווח כי הדבקת עכברים בט.
פורסיתיה גרמה להיווצרות תאי קצף והאיצה את היווצרותם של נגעים טרשתיים.
ב-2014 החיידק אותר גם בתרביות מנשים עם וגינוזיס חיידקי.
פורסיתיה באזור הפה נמצאה קשורה לסיכון מוגבר לסרטן הוושט.
טנרק קיפודי קטן (שם מדעי: Echinops telfairi) הוא מין של יונק ממשפחת הטנרקיים, האנדמי לדרום האי מדגסקר.
זהו המין היחיד בסוגו והוא קרוב גם למין טנרק קיפודי גדול.
מין זה תואר ב-1838 והשם המדעי נקרא לכבוד החוקר האירי צ'ארלס טפאייר .
מין זה דומה מעט לקיפוד אף שהוא משויך לקבוצת האפרותריה, ומקור הדמיון נובע מאבולוציה מתכנסת עקב אורח חיים דומה.
טנרק זה דומה במראהו לקיפוד עם פנים חדות מעט והוא בעל זנב קצר, כפות רחבות ופרווה קצרה לגופו למעט הקוצים המחודדים שמעל הגב.
צבעו לרוב צהוב או צהבהב והקוצים אפורים עד לבנים בדומה לקיפוד אירופי.
הפנים בעלות חושים חדים ובעיקר אוזניים בולטות, אף מחודד בעל זיפי שפם ארוכים והוא בעל שיניים חדות.
לטנרקים בניגוד ליונקים אחרים ישנו פתח ביב.
זהו מין נחבא אל הכלים החי ביערות פתוחים ויבשים, שיחיות ובערבות סוואנה והוא נפוץ לרוב בדרום-מערב האי.
לרוב הוא פעיל במשך הלילה וביום נח מתחת לגזעים, בין סלעים ועלים או בעצים חלולים.
הטנרק רגיש למזג אוויר חם או קר מדיי ונכנס למצב תרדמת כדי לחסוך אנרגיה.
הטנרק הוא טורף בעל חושים מחודדים והוא טורף הניזון לרוב מחרקים, אך גם מבעלי חוליות קטנים.
לרוב הוא צד לבד, פרט לאם עם גוריה.
הוא עצמו בעל מעט טורפים בשל מבנה הקוצים המגונן שעל גבו, איתם הוא יכול להתכדר להגנה.
תפוצת הטנרק רחבה יחסית והוא איננו בסכנת הכחדה.
טנרק קיפודי גדול (שם מדעי: Setifer setosus) הוא מין של יונק ממשפחת הטנרקיים, האנדמי לאי מדגסקר.
זהו המין היחיד בסוגו והוא קרוב גם למין טנרק קיפודי קטן.
הוא בעל חוטם ארוך ומעוגל שלצידיו שפם ארוך העוזר בחישה, וגוף עגלגל המכוסה בחלק העליון בקוצים מחודדים מעל גבו, צידיו וזנבו.
צבעו חיוור עד שחור עם שיער חום-אפרפר או לבנבן רך לאורך צידיו ובטנו.
אורכו 15 עד 22 ס"מ, ומשקלו 180 עד 270 גרם בממוצע כששני הזוויגים דומים.
מין זה נפוץ לאורך רוב מדגסקר עד גובה 2,250 מטרים, למעט במרכזי ביצות והוא מצוי ביערות גשם, יערות סובטרופיים וטרופיים שונים, בשדות, שיחיות, ערבות, סוואנות, פארקים ומטעים לאורך האי.
הטנרק הוא טורף בעל חושים מחודדים והוא טורף הניזון לרוב מחרקים, אך גם מבעלי חוליות קטנים ולרוב הוא צד לבד.
טנרק גדול-אוזן (שם מדעי: Geogale aurita) הוא מין של יונק ממשפחת הטנרקיים, האנדמי לאי מדגסקר והוא המין היחיד בסוגו ובתת-משפחתו.
המין מצוי בכמה יערות ושיחיות בדרום-מדגסקר ומזרחה.
הטנרק דומה במראהו לחדף והוא קטן יחסית לקרובי משפחתו, כשהוא מגיע לאורך 60 עד 75 מ"מ, עם זנב באורך חצי מהגוף והמשקל 5 עד 8 גרם בקירוב.
יונק זה בעל פרווה קצרה וחומה-אפורה ולעיתים גם חומה אדמדמה, זנב שעיר וארוך ואוזניים בולטות וגדולות, מהם קיבל את שמו.
בניגוד לשאר הטנרקיים למין זה ישנם 34 שיניים במקום 36 והוא ייחודי בכך שהנקבות מתייחמות תוך כדי ההמלטה, מה שמאפשר להם להזדווג לפני גמילת הגורים.
טרפו העיקרי של הטנרק הוא חרקים שונים ובעיקר טרמיטים, אותם הוא מאתר באמצעות קולם.
הוא עצמו עלול להיטרף בידי נחשים, נמייה צרת-פסים וכמה דורסי לילה.
הטנרק ייחודי בכך שטמפרטורת הגוף שלו משתנה מעט עם הסביבה הסובבת, אם כי נקבות הרות ומניקות עשויות לשמור על טמפרטורה יציבה יותר וגבוהה.
בעבר סברו שהטנרק מצוי בירידה בטבע, אך נראה כיום שלמרות שהוא מעט נפגע מכריתת יערות, אם כי הוא מסוגל להסתדר גם בשטחי ערבות עשב, כך שאוכלוסייתו איננה פגיעה כפי שנחשב במקור.
טס סכוטן היא שחיינית הולנדית, זוכת מדליית ארד אולימפית (פריז 2024), אלופת העולם (דוחה 2024), זוכת מדליית ארד באליפות העולם (פוקואוקה 2023) ומדליית ארד באליפות העולם בבריכת 25 מטר (מלבורן 2022), במשחה ל-200 מטר חזה.
סגנית אלופת העולם (דוחה 2024) וסגנית אלופת העולם בבריכת 25 מטר (מלבורן 2022) במשחה ל-100 מטר חזה.
באליפות העולם בבריכת 25 מטר שנערכה במלבורן, אוסטרליה בדצמבר 2022 היא זכתה בשתי מדליות, כסף וארד.
מדליית כסף במשחה ל-100 מטר חזה בתוצאה של 1:03.90 דקות, אחרי לילי קינג מארצות הברית (1:02.67 דקות) ולפני בת ארצה אנה אלנדט (1:04.05 דקות) ומדליית ארד במשחה ל-200 מטר חזה בתוצאה של 2:18.19 דקות, אחרי קייט דאגלס מארצות הברית (2:15.77 דקות) ולילי קינג (2:17.13 דקות).
באליפות העולם שנערכה בפוקואוקה, יפן ביולי היא זכתה במדליית ארד במשחה ל-200 מטר חזה בתוצאה של 2:21.63 דקות, אחרי טטיאנה סמית' מדרום אפריקה (2:20.80 דקות) וקייט דאגלס (2:21.23 דקות).
נוסף לכך, היא סיימה במקום עשירי במשחה ל-100 מטר חזה בתוצאה של 1:06.53 דקות ובמקום שביעי במשחה שליחות 4x100 מטר מעורב בתוצאה של 3:58.09 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:06.91 דקות, בשלב המוקדמות הרביעייה קבעה תוצאה של 3:57.81 דקות.
באליפות העולם שנערכה בדוחה, קטר בפברואר היא זכתה בשתי מדליות, זהב וכסף.
מדליית זהב במשחה ל-200 מטר חזה בשיא לאומי חדש של 2:19.81 דקות, לפני קייט דאגלס מארצות הברית (2:20.91 דקות) וסידני פיקרם מקנדה (2:22.94 דקות) ומדליית כסף במשחה ל-100 מטר חזה בתוצאה של 1:05.82 דקות, אחרי טאנג צ'יאנטינג מהרפובליקה העממית של סין (1:05.27 דקות) ולפני שיבון הוהי מהונג קונג (1:05.92 דקות).
נוסף לכך, היא סיימה במקום חמישי במשחה שליחות 4x100 מטר מעורב בתוצאה של 4:00.24 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:07.53 דקות.
באולימפיאדת פריז שנערכה בסוף יולי תחילת אוגוסט היא זכתה במדליית ארד במשחה ל-200 מטר חזה בתוצאה של 2:21.05 דקות, אחרי קייט דאגלס (2:19.24 דקות) וטטיאנה סמית' (2:19.60 דקות).
נוסף לכך, היא סיימה במקום עשירי במשחה 100 מטר חזה בתוצאה של 1:06.56 דקות ובמקום שמיני במשחה שליות 4x100 מטר מעורב בתוצאה של 3:59.52 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:08.55 דקות, בשלב המוקדמות הרביעייה קבעה תוצאה של 3:57.48 דקות.
טנשין נסקאווה (ביפנית: 那須川 天心; נולד ב-18 באוגוסט 1998) הוא מתאגרף יפני מקצועי, קיקבוקסר מקצועי ולוחם אמנויות לחימה משולבות.
נאסקאווה נחשב כשרון פאונד עבור פאונד (אנ) לאורך רוב הקריירה שלו כקיקבוקסר מקצועי ונחשב לאחד הקיקבוקסרים הגדולים בהיסטוריה המודרנית.
נאסקאווה התפרסם לאחר ניצחונותיו בנוקאאוט על אלוף העולם באגרוף IBF, אמנת רואנרואנג ב-2017, ועל אלוף המואי טאי ונצ'אלונג סאצ'איג'ים ב-2016.
כקיקבוקסר מקצועי בין 2012 ל-2022, נסקאווה הוא אלוף " RISE Bantamweight" (55 ק"ג), ו־RISE" World Featherweight" (57.5 ק"ג).
בקריירה החובבנית שלו צבר הישגים מרשימים של 99 ניצחונות, 5 תיקו ו-3 הפסדים עד גיל 15, אולם הקריירה המקצועית שלו הייתה ללא רבב עם התוצאות:
אגרוף מקצועי: 4 ניצחונות, 2 בנוקאאוט ו-2 בהחלטת שופטים, 0 הפסדים
MMA: רקורד של 4 ניצחונות, 1 בנוקאאוט, 1 בכניעת היריב ו-2 בהחלטת שופטים, 0 הפסדים
קיקבוקסינג: מאזן של 44 ניצחונות, 30 בנוקאאוט, 0 הפסדים
טנשין רשם הפסד אחד בקרב ראווה מול אלוף העולם באגרוף, פלויד מייוות'ר.
לנסקאווה ערוץ יוטיוב עם מעל מיליון עוקבים.
משקל נוצה של ISKA Unified Rules 2019 (57 ק"ג) אלוף העולם
גביע יפן BLADE 2015 (55 ק"ג) אלוף הטורניר
טסה רוז פרר היא שחקנית קולנוע, טלוויזיה ותיאטרון אמריקאית.
היא נולדה לזמרת דבי בון ולגבריאל פרר.
בשנת 2012, שונדה ריימס ליהקה את פרר לתפקיד חוזר בתור ד"ר לאה מרפי בעונה התשיעית של סדרת הדרמה של ABC "האנטומיה של גריי".
בעונה הבאה, פרר קודמה לשחקנית ראשית בסדרה, עם זאת, במרץ 2014, הוכרז שהיא תעזוב את התוכנית בסוף העונה העשירית.
בשנת 2016, פרר חזרה לתפקידה כד"ר לאה מרפי לפרק 1.
בשנת 2014, לפרר היה תפקיד חוזר בסדרת הטלוויזיה של CBS "אקסטנט".
בשנת 2015, היא שיחקה בתפקיד חוזר בעונה השנייה של סדרת הקומדיה "FXX You're the Worst".
בשנת 2016, שונדה ריימס ליהקה אותה לסיטקום אך הוא לא נמכר ולא הפך לסדרה.
בשנת 2018 היא שיחקה בסרט "Insidious: המפתח האחרון" בתפקיד אודרי ריינאייר, אמה של אליס.
באותה שנה היא גם גילמה את קורה באבינאו בסרט "מר מרצדס" של סטיבן קינג ודייוויד אי.
בשנת 2019 היא גילמה את האחות דוקט ב"מלכוד 22".
היא גם משחקת בסדרה של אפל TV פלוס, "יהירות", שם היא מגלמת את מג ביילי, מאמנת כדורסל לנוער.
טנרק לוטרה רוונזורי (שם מדעי: Micropotamogale ruwenzori) הוא מין של טנרק לוטרה ננסי ממשפחת הפוטמוגלים.
הוא נמצא ברפובליקה הדמוקרטית של קונגו, ברואנדה ובאוגנדה.
טנרקי לוטרה הם יונקים אפרותריים דמויי חדפים החיים באפריקה שמדרום לסהרה, והם קשורים באופן הדוק לטנרקיים של מדגסקר.
טנרקי לוטרה רוונזורי שוכנים בנהרות ובנחלים במגוון ביומות, בעיקר ביערות.
הם נפוצים בגבהים שונים, החל מיערות בשפלה בגובה של כמה מאות מטרים מעל פני הים ועד ליערות הר העולים על 2,000 מטר מעל פני הים.
תזונתו של טנרק הלוטרה רוונזורי מבוססת בעיקר על בעלי חיים קטנים, בהם דגים, סרטנים, תולעים, חרקים וצפרדעים קטנות.
אחד האיומים המרכזיים על קיומו הוא אובדן בית הגידול.
טס השילוני (נולדה ב-15 באוקטובר 1994) היא שחקנית קולנוע ישראלית.
טס השילוני נולדה וגדלה בתל אביב, בת זקונים עם שני אחים – יונתן והגר, גם הם שחקני קולנוע.
שמה "טס" נבחר כי הוריה אהבו את החיבור שלו עם שם המשפחה שלה.
בגיל 3 אובחנה כחולה בסוכרת מסוג 1.
בילדותה הייתה "טום בוי", התנגדה ללבישת שמלות.
בגיל 19, החלה לזהות את משיכתה לנשים, ובאותה תקופה יצאה מהארון כלסבית.
הופיעה לראשונה בילדותה בערוץ הילדים ואחר כך בסדרה "בית משותף".
כשהייתה בת 12 שיחקה בסרט "הדברים שמאחורי השמש" בתפקיד "דידוש", שהיה מועמד לפרס אופיר לשחקנית משנה.
אך גם לאחר ההצלחה הזו, טס התלבטה האם להמשיך ללימודי משחק, משום שלא ראתה עצמה כשחקנית.
לבסוף היא למדה קולנוע בעירוני א' והחלה להתמחות בעריכה ובבימוי.
ב-2016, בשל מצבה הרפואי סורבה להתגייס לצה"ל, וניסיונותיה להשתלב בשירות לאומי נתקלו בקשיים בירוקרטיים.
לאחר שנדחתה משירות בצה"ל, שהתה בביתה כשלושה חודשים ולאחר מכן החלה לעבוד במשך תקופה בתור מלצרית בבית הקפה "קפה שלג".
בתקופה זו נועה ארנברג וגלית חוגי (יוצרות הסדרה "האחיות המוצלחות שלי") גילו אותה בבית הקפה והזמינו אותה לאודישן לתפקיד בסדרה.
השילוני התלהבה מהתפקיד שהוצע לה והזדהתה עם הדמות.
בגיל 19–20 החלה לשחק את "מור", האחות הצעירה בסדרה, ששודרה ב־yes, דמות המבוססת על עצמה.
טס שיחקה במשך שתי עונות נוספות.
בעקבות הצלחתה בעולם המשחק, טס החלה ללמוד מדיה דיגיטלית בחוג לקולנוע של אוניברסיטת תל אביב.
ב-2022 השתתפה בפרק בשעשועון "המרדף".
בשנת 2024 חזרה לעונה הרביעית של הסדרה "האחיות המוצלחות שלי", שצולמה בחלקה בהודו.ב-2025 שיחקה בסדרה "האחיין שלי בנץ", בתפקיד 'רז', סטודנטית חכמה וקלילה, ששודרה בכאן חינוכית.
באותה שנה השתתפה בתוכנית "מה שתגידו", בכאן 11.
לאחר מתקפת הטרור על ישראל ב־7 באוקטובר 2023, הצטרפה השילוני לצוות המתנדבים במטה המשפחות של החטופים והנעדרים.
במסגרת זו סייעה בתמלול חומרים ובתיאום תקשורתי מול גופי תקשורת זרים, ובין היתר סייעה בארגון ריאיון עם משפחת חייל שנהרג.
טס השילוני לוקחת חלק בפעילות ציבורית הקשורה לקהילה הגאה בישראל, לרבות השתתפות בפודקאסטים ובאירועים העוסקים בזהות וייצוג, וכן בניהול קבוצות נשים ברשתות החברתיות.
עיסוקה כולל עיסוק ציבורי מתמשך בסוגיות של קהילה, שייכות ונראות.
השילוני עצמה מנהלת קבוצת פייסבוק בשם "יש לסביות".
השילוני היא לסבית, וחיה ביפו עם בת זוג.
היא חולה בסוכרת מסוג 1 החל מגיל 3. בנוסף, אובחנה גם עם צליאק, ולכן היא מקפידה על תזונה קפדנית (ללא גלוטן), גם בצילומים בחוץ לארץ.
מלמדת בבצלאל, ומתעסקת בתחום של מציאות מדומה ועובדת לעיתים כעורכת וידאו.
שנהשם הפרויקטדמות/תפקידהערות2002בית משותףמשי2008מתי נתנשקתמר2010סרוגיםחמדת2022ילדים ביער–2024האחיות המוצלחות שלימור קטןשחקנית ראשית2025האחיין שלי בנץרז, סטודנטית2025מה שתגידומשתתפת אורחתבתפקיד עצמה – תוכנית אירוח
שנהשם הפרויקטדמות/תפקידהערות2006הדברים שמאחורי השמשדידושמועמדת לפרס אופיר2014בניטססרט קצר עצמאי2019קולות רקע–סרט דרמה קומי
טַסִּית דָּם (בלועזית: platelet או thrombocyte בבע"ח שאינם יונקים) היא תא חסר גרעין (ביונקים) והקטן ביותר בזרם הדם.
לטסית הדם צורה דיסקואידית בקוטר של כ-3 מיקרון.
התפקיד העיקרי של הטסיות הוא בתהליך קרישת הדם, תהליך שבו משתתפים גם חלבונים בפלסמת הדם ונקראים גורמי קרישה, ותאים בדופן כלי הדם.
תפקיד משני לטסיות בעירור תהליכים דלקתיים סביב תאי דופן כלי הדם.
הטסיות מצטברות במקום בו כלי הדם נפגע, סותמות את החור כמו "פקק" (מבנה הקרוי "פקק המוסטטי"), ומפרישות גורמי גדילה המעודדים ריפוי פצעים.
מחלות קרישה מסוימות תלויות בטסיות ותפקודן.
לדוגמה מחלות הנובעות ממבנה לא תקין, מהרס או מקצב ייצור לקוי של טסיות הדם, עלולות להתבטא בקרישה מואטת.
יתר טסיות עלול להתבטא בקרישה מוגברת, ועקב כך לחסימה לא רצויה של כלי דם, למשל אוטם שריר הלב או אוטם מוחי.
במקרה של מיעוט טסיות דם או אי תפקוד שלהן, ניתן לתת עירוי טסיות דם.
טסיות דם נשמרות בבנק הדם למשך שבוע בטמפרטורת החדר בטלטול.
ניתן לתת עירוי מתורם יחיד או מנה של 6 תורמים שונים.
טסיות הדם נוצרות במח העצם כמו שאר תאי הדם: כדוריות הדם האדומות ותאי הדם הלבנים.
הטסיות עצמן נוצרות מתאי ענק במח העצם הנקראים מגהקריוציטים, בתהליך מיוחד שבו המגהקריוציטים מייצרים שלוחות פלזמטיות שבקצותן מתארגנות הטסיות.
ריכוז הטסיות בדם נע בין 150,000 ל-400,000 טסיות למיקרוליטר (מילימטר מעוקב) דם.
ייצור הטסיות מואץ על ידי תרומבופויאטין, הורמון המופרש בעיקר על ידי הכבד, שנקשר לטסיות בזרם הדם.
אורך חיי הטסיות נע בין שבוע ל-10 ימים.
בתום תקופה זו, הטסיות מפורקות על ידי הטחול.
לכן, פגיעה בתפקוד הטחול עלולה לגרום לעלייה בכמות הטסיות בדם, בעוד שפעילות יתר של הטחול (היפרספלניזם), (המתרחשת, למשל, במחלת גושה ובלוקמיה), יכולה להביא לסילוק מוגבר של הטסיות ולרמות נמוכות (תרומבוציטופניה) שלהן בספירת הדם.
טסיות הדם מופעלות כאשר הן באות במגע עם חומר מפעיל.
חומרים עיקריים שיכולים לגרום להפעלה של טסיות דם הם:
קולגן, שנחשף כתוצאה מפגיעה בתאי האנדותל של דפנות כלי הדם
רצפטורים המבוטאים על-גבי תאי דם לבנים
כתוצאה מההפעלה, טסיות הדם מפרישות חומרים כמו ADP ותרומבקסן, שמפעילים טסיות דם נוספות.
גם להעברה של פוספוליפידים טעונים שלילית מהצד הפנימי לצד החיצוני של ממברנת הטסית (תנועת flip-flop), שיוצרים סביבה הנחוצה לפעילות פקטורי הקרישה.
טסיות הדם נצמדות אחת לשנייה בעזרת חלבון הפיברינוגן, המשמש כגשר בין טסיות שכנות, וכך נוצר מעין "פקק".
בזמן שפעול הטסיות, ריכוזי המיוזין והאקטין הגבוהים שבשלד התוך-תאי עוברים שפעול שגורם לשינוי צורה של הטסית, השתטחות שלה, והתכווצות הקריש לאחר שנוצר.
רמות חריגות של טסיות דם ומחלות
בספירת דם, הרמות התקינות של הטסיות הן בין 150,000 ל-450,000 טסיות לכל מיקרוליטר (מילימטר מעוקב) של דם.
אצל 95% מהאנשים הבריאים, רמת טסיות הדם תימצא בטווח זה.
אומנם ייתכן שאצל אדם בריא רמת הטסיות תחרוג מטווח זה, אך החריגה יכולה גם להצביע על מצב של מחלה.
רמות נמוכות באופן חריג של טסיות דם (תרומבוציטופניה) קשורות לבעיה בייצור טסיות, הרס מוגבר של הטסיות (ייצור נוגדנים עצמיים נוגדי טסיות), צריכה מוגברת של טסיות עקב דימומים, הרס טסיות בטחול מוגדל או מחלות גנטיות.
בדרך כלל ירידה ברמת הטסיות לא תגרום תסמינים ותתגלה במקרה בספירת דם, אך מתחת ל-50,000 טסיות למיקרוליטר יכולים להופיע שטפי דם תת-עוריים, ונטייה לדימום מוגבר בזמן חבלה, ומתחת ל-10,000 עלולים להופיע דימומים פנימיים.
מתחת ל-5,000 (מצב נדיר בדרך כלל) הסכנה לדימום פנימי ספונטני גבוהה מאוד ודרוש טיפול מיידי, עירוי של טסיות או טיפול נגד נוגדנים ההורסים את הטסיות כמו קורטיזון או עירוי של IVIG לווריד.
רמות גבוהות באופן חריג של הטסיות (תרומבוציטוזיס) יכולות לנבוע ממגוון מחלות, כגון זיהומים, מחלות דלקתיות, ומחלות טרום סרטניות.
ברמה גבוהה מאוד של טסיות הדם עלולים להיווצר קרישי דם באופן ספונטני בגוף.
לרוב, מצב זה נגרם ברמת טסיות מעל 1,000,000 (מיליון) למיקרוליטר, רמה שבדרך כלל נובעת ממחלה ספציפית ונדירה של מח העצם הנקראת תרומבוציטוזיס ראשוני.
ירידה בתפקוד הטסיות יכולה לנבוע מטיפול תרופתי (למשל אספירין ופלאביקס, המיועדים למעשה להפחית את תפקוד הטסיות על מנת למנוע קרישת יתר), או ממחלות גנטיות.
הטיפול ברמות נמוכות של טסיות כולל לרוב מעקב אחר רמתן בדם, טיפול בגורם לירידה ברמתן, הפסקת תרופות הפוגעות בייצור הטסיות, ובמקרים מיוחדים עירוי דם – כאשר הספירה היא מתחת ל-5,000 טסיות למילימטר מעוקב, במצב שבו נגרמה חבלה חמורה לגוף או לפני ניתוח שקיימת בו סכנה לדימום.
על פי אחת הגרסאות, הראשון שתיאר את טסיות הדם היה הרופא הגרמני מקס שולצה .
הוא תיאר ב-1865 את הטסיות כתאים הקטנים בהרבה מתאי הדם האדומים, שמשתתפים לעיתים ביצירה של חומר פיברילי.
בהתבסס על ממצאים אלה, ג'וליו ביצוזרו , שחקר את זרימת הדם בדו-חיים, צפה לראשונה ב-1881 במיקרוסקופ בהצטברות של תאים אלה באתרים של פגיעה בצינורות הדם, וביצירה של קרישי דם.
תצפיות אלה אישרו את תפקידן של הטסיות בתהליך הקרישה.
הטסטודו הוא מבנה קרבי שהיה מקובל בצבא הרומי.
זה היה מבנה פופולרי בקרב הלגיונרים באימפריה הרומית, יעיל במיוחד כנגד ירי חצים.
בטסטודו, הלגיונרים סגרו את הפערים ביניהם; החיילים בשורה הראשונה שמו את מגיניהם לפניהם, להגן עליהם מכף רגל ועד ראש, הלגיונרים בצדדים שמו את מגיניהם לימינם או לשמאלם, ושאר הלוחמים, אשר נמצאו באמצע המבנה, החזיקו את מגיניהם מעל ראשם.
את הטסטודו יצרו בדרך כלל באמצעות חיילים נייחים אך הייתה אפשרות ליצור אותו גם באמצעות חיילים בתנועה.
הטסטודו לא היה בלתי מנוצח, כפי שדיו קסיוס מתאר גם תבוסה של מערך מגנים רומאי על ידי קתאפרקטים (פרשי שריון כבדים) וקשתים רכובים פרתיים בקרב חרן:
"אם [הלגיונרים] החליטו לנעול מגנים כדי להימנע מהחצים בצפיפות מערכם, ה[קתאפרקטים] הסתערו עליהם בחיפזון, והפילו חלק מהם, ובמינימום פיזרו את השאר; ואם הם פתחו את השורות כדי להימנע מכך, הם נפגעו מהחצים."(Tacitus, Histories.
חסרונות הטסטודו הם פגיעותו וחוסר גמישותו מצד תוקפים למיניהם, כגון חיל הפרשים, וכן היעדר היכולת ההתקפית בגלל המבנה הצמוד והתנועה האיטית והמסורבלת.
הטסטודו הייתה תצורת קרב נפוצה בימי הביניים.
הטסטודו שימש גם את הערבים בימי הביניים, שכינו אותה "דבאבה" או "הזוחל".
היא שימשה את אבו עבדאללה א-שיעי במצור על טובנה בשנת 906 (באלג'יריה של היום), שם הגנה על חיילים שהתקדמו אל חומות העיר וחפרו תחתיהן כדי להפיל מגדל וליצור פרצה שאפשרה לבני בריתם להיכנס לעיר.
במהלך הפגנות "יורומאידאן" בקייב שבאוקראינה, בשנת 2014, השתמשו שוטרי המהומות "ברקוט" בטקטיקת הטסטודו כדי להגן על עצמם מפני המפגינים.
טסטוסטרון הוא הורמון המין הזכרי העיקרי, כחלק מהורמוני האנדרוגן בהשפעת ההורמון LH המיוצר בבלוטת יותרת המוח.
הוא מיוצר בכמויות גבוהות אצל הגבר באשכים, על ידי תאי ליידיג, ואצל האישה בשחלות (אם כי, אצל האישה ההורמון הופך ברובו המוחלט לאסטרדיול על ידי האנזים ארומטאז ולכן הוא לא נפוץ בגוף).
לטסטוסטרון תפקיד מפתח בדחף המיני, הן אצל הגבר והן אצל האישה.
הורמון זה גם אחראי על סימני המין המשניים הגבריים: שׂיעור הפנים והחזה, עיבוי הקול, העלאת מסת השרירים, עיבוי העצם, יצירת תאי זרע והדחף המיני.
בתחום ההתנהגותי, רמות גבוהות של הורמון זה מובילות לאגרסיביות ותחרותיות, ואילו רמות נמוכות עלולות לגרום לירידה במצב הרוח, דיכאון, עייפות ופגיעה בזיכרון.
בתחילת יצירת העובר הזכר מופרש ההורמון מאשכיו של העובר, והוא משפיע על סימני הזיווג המשניים אצל הגבר.
במהלך החיים, הפרשת ההורמון פוחתת מגיל 30 ואילך.
מגיל 50 יש ירידה משמעותית בייצורו.
אלכוהול, סמים, עישון, השמנה וספורט תחרותי מוגזם פוגעים בייצור הטסטוסטרון.
היפוגונדיזם הוא המונח הרפואי ל"תסמונת חוסר בטסטוסטרון": הפרשת הטסטוסטרון מגיעה לשיאה בגיל הבגרות, אולם עם השנים רמת הטסטוסטרון פוחתת והחל מגיל 50–60 עשויה לחול ירידה משמעותית בייצורו.
אצל גברים מסוימים חלה ירידה קיצונית החורגת מתחום הנורמה, ואז מדובר בתסמונת חוסר בטסטוסטרון - היפוגונדיזם.
הגברים שנמצאים בסיכון יתר לתסמונת הם אלו שכבר סובלים מהשמנה בטנית מוגברת, סוכרת, רמת שומנים גבוהה ויתר לחץ דם.
כשגבר סובל ממחסור בטסטוסטרון, בעיקר עם הגיל, כאשר נוצרת ירידה טבעית בכמותו עקב הזדקנות הרקמה באשכים המפרישה אותו, התפקוד המיני שלו עלול להיפגע, מסת השריר עלולה להצטמצם ומצב רוחו עלול להידרדר עד לכדי דיכאון.
לגברים הסובלים מהיפוגונדיזם, הטיפול המקובל הוא מתן טסטוסטרון בתרופה להשלמת ההורמון החסר.
נבידו - טיפול ארוך טווח להעלאת רמות הטסטוסטרון, הניתן בהזרקה, ומשפר את רמות הטסטוסטרון.
נבידו מאושר ומשווק באירופה ובישראל ובמדינות נוספות בעולם.
הטיפול פשוט ומביא לשיפור מהיר בתסמינים אם אכן מקור הבעיה הוא החסר בטסטוסטרון.
לאחר תחילת הטיפול חשוב לבחון את השינוי בהרגשה הכללית ואת השיפור בתסמיני חסר הטסטוסטרון מהם סובל הגבר.
חשוב מאוד לעקוב אחר רמת הטסטוסטרון ולוודא כי הרמה אינה גבוהה או נמוכה מדי ולהתאים את מינון התרופה לפי תוצאות בדיקות הדם.
מחסור בטסטוסטרון תורם להשמנה בטנית ולעלייה ברמת השומנים בדם וכך לעלייה בסיכון לסוכרת - מה שמעלה את הסיכון למחלות לב וכלי דם.
זאת מכיוון שכאשר נוצר מחסור בטסטוסטרון, האנזים LPL, שמטרתו להעביר את חומצות שומן מהדם אל תוך התאים ולפרק טריגליצרידים (שומנים בדם), מתחיל לעבוד ביתר שאת במערכת העיכול מסיבה שאינה ידועה וכך גורם לספיגה מוגברת של שומנים במעי.
כאשר אצל גברים חלה ירידה חריגה ברמת ההורמון טסטוסטרון בגוף, הם נמצאים בסיכון יתר לתסמונת מטבולית.
מחקרים מצאו קשר בין רמות נמוכות של טסטוסטרון להופעת מחלות לב ומחלות כלי דם, הפרעה בשומני הדם (Dyslipidemia), טרשת עורקים וסוכרת מסוג 2, כך שחוקרים רבים סבורים שרמות נמוכות של טסטוסטרון הן חלק מהתסמינים המאפיינים תסמונת מטבולית, ואף מהוות גורם סיכון להופעתה.
ניתן לטפל בחוסר בטסטוסטרון באמצעות נבידו - טיפול ארוך טווח הניתן בהזרקה ומשפר את רמות הטסטוסטרון.
רבים מהספורטאים בעולם משתמשים כיום בסטרואידים אנאבוליים על מנת לשפר את הישגם.
מרבית ה"סייקלים" נצרכים על ידי בסיס של טסטוסטרון אנתת רפואי, בשל היחס האנאבולי אנדרוגני הגבוה שלו (100:100).
לטסטוסטרון יכולות גבוהות לייצר סינתזת חלבונים בשריר ולכן ככל שיש יותר טסטוסטרון בגוף, הגוף יבנה יותר שריר.
חומר זה אסור לשימוש בספורט, ואף בעל תופעות לוואי שליליות רבות כגון, גניקומסטיה, התכווצות אשכים, אקנה ועוד.
טסלה היא יחידת מידה סטנדרטית (כלומר, שייכת למערכת היחידות הבין-לאומית) למדידת שדה מגנטי.
טסלה אחד שווה לוובר למטר בריבוע.
היחידה קרויה על שמו של מהנדס החשמל הסרבי-אמריקאי ניקולה טסלה.
הגדרה על-פי כוח לורנץ 1 טסלה היא עוצמתו של שדה מגנטי המפעיל כוח של 1 ניוטון על מטען של 1 קולון הנע במהירות מאונכת של 1 מטר לשנייה.
הגדרה על פי יחידות אמפר 1 טסלה היא עוצמתו של שדה מגנטי בו נמצא תיל באורך 1 מטר שזורם בו זרם של 1 אמפר במאונך לשדה מגנטי, ועל התיל מופעל כוח של 1 ניוטון.
מעבר מיחידות של טסלה ליחידות גאוס
גאוס היא יחידה נוספת למדידת שדה מגנטי, הקשר בין היחידות הוא:
טסטר הוא מברג שבו קבוע התקן לבדיקת קיום מתח חשמלי בין מוליך לבין הארקה.
באנגלית, וגם בגרמנית, Tester הוא "בוחן".
למרות זאת בשתי השפות יש לכלי שמות אחרים.
ידית הטסטר שקופה ועשויה מחומר מבודד.
החלק המתכתי של המברג, אשר ברובו עטוף בחומר מבודד, מחובר בתוך הידית לנורת ניאון.
בצידה השני הנורה מחוברת לרכיב אלקטרוני בעל התנגדות של עשרות מגה אוהם.
הנגד מחובר בצידו השני אל חלק מתכתי הקבוע בבסיס הטסטר.
נגיעה של קצה הטסטר בנקודה הנבדקת, כאשר האדם הבודק נוגע בבסיסו, תאפשר לזרם חשמלי לזרום דרך הנורית אל גוף האדם וממנו אל האדמה.
די בזרם חלש ביותר כדי לגרום לנורית להאיר ולהעיד בכך על קיום מתח חשמלי.ישנם טסטרים המכילים סוללות על מנת לבדוק סגירת מעגל חשמלי (שאינו טעון במטען חשמלי), או לגילוי קרינה אלקטרומגנטית חלשה שאינה ניתנת לגילוי בטסטר רגיל (כגון לבדוק האם יש מתח בכבל חשמלי מבלי לפרק את המפסק)
אם האדם שבודק קיום מתח חשמלי נועל נעליים בעלות סוליית גומי או חומר מבודד אחר, או שהוא עומד על משטח מבודד - ייתכן שהנורה לא תאיר גם כאשר המוליך הנבדק נושא מתח חשמלי.
במקרה כזה, מגע יד בקיר או בחומר בעל מוליכות טובה יותר, שמחובר אל האדמה או הארקה, יגרום לנורה להאיר.
חשוב להדגיש שמה שנרשם עד כה מתייחס בעיקר לבדיקה של חשמל ביתי מחברת החשמל.
במרבית השקעים 3, ולעיתים רק 2, הדקים.
הטסטר אמור להאיר רק בהדק הימני, בפאזה, בקו המופע.
אם זה לא כך, אז משהו אינו תקין.
טסט טרק הוא ביתן המצוי בפארק השעשועים אפקוט בדיסניוורלד שבפלורידה.
המתקן ממומן על ידי ג'נרל מוטורס והוא אחד משלושת המתקנים הפופולריים ביותר בפארק (יחד עם המשימה: חלל וסוארין).
המתקן נפתח לציבור ב-19 בדצמבר 1998 לאחר עיכובים רבים, והחליף את מתקן עולם התנועה שקדם לו (הפתיחה הרשמית נערכה ב-17 במרץ 1999).
המבקרים במתקן רוכבים על מכוניות ניסוי של ג'נרל מוטורס הבודקת את תגובת המכונית דרך סדרת מבדקים הכוללת האצה, האטה, פניות, חימום וקירור.
החלק הפופולרי במתקן הוא מבדק ההאצה למהירות של 105 קמ"ש המתרחש מחוץ למתקן.
בדיקת תנאי סביבה: חדר חם - 60 מעלות צלזיוס; חדר קר - 4 מעלות צלזיוס.
בדיקת מהירות גבוהה: 105 קמ"ש
אורך הנסיעה במתקן: 5:04 דקות
מתקן הקודם במיקום זה: עולם התנועה
סוג המתקן: סימולטור בדיקת רכב מהיר
טסית (שם מדעי: Delichon), היא סוג עוף במשפחת הסנוניתיים הקרובה לסוג סנונית.
הטסית היא ציפור מהירה המעופפת אחרי חרקים מהירים כמו זבובים בעזרת כנפיה הרחבות.
מיני הטסית מקימים קנים מבוץ בצמוד לתקרות ולקירות.
טסית אסייתית (Delichon dasypus), נצפתה בישראל פעם יחידה..
סנונית הערים (Delichon urbica) – נפוצה בישראל.
רבי יונה אבן ג'נאח ורב האיי גאון זיהו את הטסית עם ה"שממית" הנזכרת במקרא ().
רב סעדיה גאון זיהה את התחמס הנזכר ברשימת העופות הטמאים עם הטסית.
חלק מהחוקרים זיהו את ה"עגור" המזוכר בפסוק "וְתֹר וְסִיס וְעָגוּר שָׁמְרוּ אֶת עֵת בֹּאָנָה" עם הטסית.
טסל () הוא אי השייך להולנד ונמצא בסמוך אליה.
זהו האי הגדול והמאוכלס ביותר מתוך שרשרת האיים הפריזיים בים ואדן הרדוד בצפון הולנד, שהוא חלק מהים הצפוני, שרשרת איים המתמשכת עד דנמרק טסל הוא האי המערבי ביותר בשרשרת.
איותו של השם טסל בעזרת האות הלטינית "x" הוא יוצא דופן בהולנדית, ונכתב כך מסיבות היסטוריות.
טסל ידוע במה שמכונה "הקרב האחרון של מלחמת העולם השנייה": מרד של גדוד חיילים גאורגים מהלגיון הגאורגי על האי, כנגד הכוחות הגרמנים במהלך מלחמת העולם השנייה, בקרב שנמשך, באופן יוצא דופן, אף מעבר לתאריך כניעתה של גרמניה.
טסטמנט (Testament) היא להקת ת'ראש מטאל אמריקאית מאזור החוף בסן פרנסיסקו, קליפורניה.
היא נחשבת אחת מהלהקות המשפיעות ביותר בז'אנר הת'ראש מטאל.
הלהקה הוקמה ב-1983 בסן פרנסיסקו על ידי הגיטריסט אריק פיטרסון וחברו דריק רמירז, שהוחלף בגיטריסט אלכס סקולניק.
סולן הלהקה היה בתחילה מייק רונחטה שעבר לימים ללהקת אקסודוס, והמליץ על צ'אק בילי כמחליפו.
האלבום הראשון של הלהקה, the legacy, היה מבוסס על טהרת הת'ראש ונחשב בעיני רבים כיצירה קלאסית של הת'ראש מטאל.
האלבום הבא, the new order, המשיך את המסורת של קודמו אך באלבום השלישי, practice what you preach, ניכר השינוי במוזיקה המרוככת והעדר ההשפעות הגותיות.
מכאן ואילך החלה ירידה במכירות האלבומים הבאים של טסטמנט והלהקה החליטה לשנות מעט את פניה, ובכלל זה החלפת כמה חברים.
ב-1994 הוציאה הלהקה את האלבום low שזכה להצלחה, אלבום ת'ראש מטאל אגרסיבי יותר המשלב גראולים של דת' מטאל.
האלבום the gathering משנת 1999 היה מבוסס על טכניקת נגינה מהירה ואגרסיבית וכן שירה צעקנית יותר, תוך שילוב אלמנטים של דת' מטאל ומעט בלאק מטאל.
אלבום זה נחשב ליצירת מופת מהגדולות ביותר של הלהקה ובת'ראש מטאל בכלל.
ב-2001 אובחן סרטן אצל צ'אק בילי מה שפגע בפעילות הלהקה.
בילי החלים ב-2003 וב-2005 הלהקה התאחדה בהרכב דומה לזה המקורי והחלה במסע הופעות.
כעת הלהקה הוציאה בשנת 2008 אלבום מצליח חדש בשם The Formation of Damnation הנחשב לבין המוצלחים ביותר שהוציאה הלהקה.
האלבום הוא שילוב של ת'ראש מטאל מסורתי ואלמנטים של דת' מטאל.
גיטריסט הלהקה אריק פטרסון הגדיר את האלבום כשילוב של כל התקופות של הלהקה באלבום אחד.
בשנת 2022 ג'ין הוגלן עזב, ודייב לומברדו חזר ללהקה בשנית.
אגף טסטרי (Testery) הוא אגף בבלצ'לי פארק, תחנת הפענוח הבריטית במהלך מלחמת העולם השנייה.
האגף נוהל על ידי ראלף טסטר.
הטסטרי יישמה שיטות ידניות על מנת לפענח את התעבורה של "פיש" אולם מאוחר יותר פיתחה מכונות העריסה חשמליות שכונו "דראגון" ו"פרוטאוס".
האגף נוסד ביולי 1942 ובראשו עמד רב-סרן ראלף טסטר אשר ניהל בעברו קבוצה קטנה שעמלה על פענוח צופן גרמני ידני.
מקס ניומן שהה במקור בטסטרי עד אשר אגף ניומנרי הוקם ב-1 בפברואר 1943 על מנת לפתח וליישם שיטות ממוכנות לפענוח תעבורת "פיש".
טסודילו הוא אתר מורשת עולמית הנמצא בצפון-מערב בוטסואנה.
האתר זכה להכרה זו בשנת 2001 בגלל חשיבותו הדתית והרוחנית עבור התושבים המקומיים, ובנוסף בזכות העדויות הנדירות להתיישבות אנושית במקום במשך אלפי שנים.
באתר יש למעלה מ-4,500 ציורי סלע המפוזרים על פני 10 קמ"ר במדבר קלהארי.
טסודילו נמצא בפינה הצפון-מערבית של בוטסואנה, בסמיכות לגבול עם נמיביה.
מקורם של סלעי הקווארץ הגדולים המצויים בו הוא מדיונות החול במזרח ואגן מים שהתייבש הנמצא מזרחית לו.
מסיבה זו זכו הסלעים לכינוי "הסלעים הבודדים הבולטים בשטח המישורי" (Inselbergs).
הדיונות המקיפות את טסודלי מכוסות בעצים ובצמחיית סוואנה אופיינית.
אמנות הסלע שבמקום מקנה לו אופי איקונוגרפי באופן דומה לזה של אולורו במרכז אוסטרליה.
שלושה מבין סלעי הקווארץ הגדולים יוצרים מלבן שמידותיו הן 3 על 10 קילומטרים; הרביעי, והקטן ביותר, שוכן במרחק 2.1 קילומטרים בכיוון צפון-מערב.
גובהם, צורתם והיחסים המרחביים בין הסלעים גרמו להענקת שמות ייחודיים לכל אחד מהם: זכר, נקבה, ילד ונכד.
זכר, הנמצא בגובה 400 מטרים מעל גובה פני הים הוא הנקודה הגבוהה ביותר בבוטסואנה.
ניתן לצפות בקבוצת הסלעים מנהר אוקאוואנגו, הנמצא במרחק 40 קילומטרים בכיוון צפון-מזרח.
מנקודת מבטו של האדם, המערות ומקומות המסתור הם משאבי הטבע העיקריים שניתן להפיק מהסלעים.
כאשר נחקרו המערות נמצאו עדויות להתיישבות רצופה שהייתה קיימת בתקופת האבן התיכונה האפריקאית (מקבילתה האפריקאית של התקופה הפלאוליתית התיכונה, לפני כ-100,000 שנים).
דוגמה למקום כזה היא מערת הציור הלבן שבה נחשפה שכבות התיישבות אנושיות בעומק 7 מטרים.
דיבויו ונקומה הם שני מקומות יישוב ששגשגו באלף הראשון לספירת הנוצרים.
דיבויו נמצאת על אוכף בפסגת נקבה, ונקומה נמצאת במישור שלמרגלות נקבה.
לפי העדויות שנמצאו נראה כי במרכז דיבויו היו בתי מגורים המוקפים על ידי אתרי האשפה השבטיים ואזורי הקבורה.
בהנחה שאכן היה כך, נובע כי היישובים בטסודילו לא היו דומים מבחינה מרחבית לאלו שבאפריקה הדרומית, כי אם לאלה שבמדינות מרכז אפריקה (זמביה ואנגולה לדוגמה).
ציורי הסלע הם בדרך כלל גדולים וניתן לצפות בהם ממרחק רב.
רוב הציורים הם בצבע אוכרה אדום המופק ממרבצי המטיט מקומיים.
רוב האמנות האדומה עוסקת בנושא הטבע וסכמטית מבחינת הסגנון.
אמנות הסלע מצויה בכל האזור.
ציורים רבים נמצאים על פנלים קטנים ומבודדים, וזאת בניגוד לאפריזים הגדולים הנמצאים בחלק אחר של טסודילו.
כאשר משווים לסגנון הנטורליסטי בנמיביה, זימבבואה ודרום אפריקה, ציורי טסודילו הם יותר סכמטיים ומוגדרים על ידי מגוון גדול של סמלים גאומטריים, כאשר האדם מצויר באופן מדויק ואילו בעלי החיים מצוירים בחוסר פרופורציה.
חיות הבר שתוארו בציורים היו בדרך כלל חיות גדולות כגון ג'ירפים וקרנפים, וזאת עד להופעתם המאוחרת של עדרי הבקר המבויתים.
חלק מהציורים הם קוויים בלבד, ואילו באחרים יש הצללה, כאשר ההבדל הזה נובע בדרך כלל מסוג החיה שצוירה.
ישנן דוגמאות רבות לציורים המתארים את האדם או אירועים מחיי היום יום שלו.
למרות זאת, יש יחס גבוה של ציורים המתוכננים באופן גאומטרי, כאשר בדרך כלל הם מצוירים בצורת קווים ורשתות סגורים במעגל, אליפסה או מלבן.
ישנם 12 מקומות בטסודילו שבהם יש סדרת ציורים לבנה ייחודית, כאשר בחלק מהם הציורים הלבנים מכסים את הציורים האדומים אך לא להפך.
הציורים הלבנים מתארים יותר חיות בית בהשוואה לאדומים.
בציורים הלבנים יש גם עיצובים גאומטריים וציורים של האדם.
בטסודילו יש מעט מאוד חללים בסלע בצורת גביע וקאנו, וזאת בניגוד לשאר יבשת אפריקה שבה הם נפוצים מאוד.
קבוצה אחת, שנטען כי היא שריד לעקבותיהם של בעלי חיים, מפוזרת על פני שטח של כמה מאות מטרים רבועים והיא אחת מתמונות הסלע הגדולות ביותר בעולם.
תיארוכם של החורים הללו איננו טוב, וההשערה היא כי הם נעשו לפני כאלפיים שנה, בשלהי תקופת האבן.
לפי העדויות, ההתיישבות הראשונה בטסודילו מתוארכת לתקופת האבן התיכונה האפריקאית, לפני כ-100,000 שנים.
במקום נמצאו גם עדויות לקיומה של ציוויליזציה מבוססת אבן המתוארכת ללפני 70,000 שנים.
העדויות לשימוש חוזר באתר לאורך תקופת זמן ארוכה מלמדות כי באזור היו קבוצות נוודים שחנו בו מפעם לפעם, ככל הנראה באופן התלוי בעונות השנה.
בתקופת האבן התיכונה האפריקאית ותקופת האבן המאוחרת האפריקאית נעשה שימוש במרבצי הקווארץ והאבנים האקזוטיות שבמקום.
השימוש בחומרי גלם שמקורם מחוץ לטסודילו מעידים, ככל הנראה, כי בין תושבי המקום לבין תושבים אחרים באפריקה התקיימו צורות כלשהן של תקשורת ומסחר לאורך אלפי שנים.
קביעתה של תחילת תקופת האבן התיכונה האפריקאית מסתמכת על מציאתם של להבי אבן גדולים.
הייחודיות של טסודילו היא בכך שניתן לצפות בו בעדויות לניצול רציף של דגים החיים במים מתוקים, בחלק שבעבר זרמו בו נהרות וכיום הוא צחיח.
השימוש בכלים העשויים מעצמות מתוארך עד ללפני 40,000 שנים, בין השאר באמצעות שימוש בקצות עצם מחודדים כדוקרנים.
הכמות של עצמות דגים וחפצי האבן המתוארכת לשלהי תקופת האבן (לפני כ-30,000 שנים) קטנה יותר.
מציאתן של ביצי יענים באתרים הארכאולוגיים מעידה על כך שתושבי המקום פיתחו שיטה חדשה להשגת משאבים להכנת אוכל וחפצים שונים.
באותה תקופה החלה מסורת של הכנת חרוזים מביצי היענים, הנמשכת עד היום.
ההשערה היא כי עד לשנת 600 לספירה תושבי טסודילו התבססו רק על ציד, דיג וליקוט מאכלי בר.
אולם, במאה ה-7 החל שימוש נרחב יותר בברזל ובנחושת, ובמקביל אליו חל שיפור ברמת הטכנולוגיה, תנאי המחיה וצורת המגורים.
בתקופה זו גם החל גידול בקר והיה קשר בין מחפשי המזון משלהי תקופת האבן וחקלאי תקופת הברזל המוקדמת.
השימוש בדוקרני ברזל, צמידים וקישוטים אחרים הפך לנפוץ בתקופה זו.
במקום נתגלה יישוב בשם דיבויו, הנחשב ליישוב הדרום-אפריקני העשיר ביותר בתקופה זו.
הנחושת הובאה לאזור ככל הנראה מדרום זאיר או צפון-מזרח דרום אפריקה, הברזל ככל הנראה ממרבצים שהיו במרחק של 40 קילומטרים, והם עברו עיבוד במקום.
יישוב נוסף שהתגלה באזור הוא נקומה, המתוארך לשלהי האלף הראשון.
נקומה הוא האתר המודרני העשיר ביותר מבחינת מגוון התכשיטים שהתגלה בו.
בדיבויו ונקומה נמצאו עדויות (בעיקר אשפה ויסודות בניין) לקיומם של קבוצות בתים.
דגנים מבויתים כגון דורה ודוחן הוספו לתפריט המזון.
גידול הבקר התרחב גם לכבשים ועיזים.
תעשיית הקדרות התפתחה ונוצרו בה כלים שהפכו לנפוצים מאוד.
בין שנת 800 לשנת 1000 החלה כרייה נרחבת של המטיט, והיא נמשכה עד המאה ה-19. ההמטיט שנכרה סייע בהשגת הכמות הגדולה של תכשיטים ובקר שהיו בבעלות אנשי נקומה.
אנשי נקומה המשיכו להתבסס על היסודות התרבותיים החזקים של שלהי תקופת האבן בטסודילו עד למאה ה-13, כאשר נקומה התדרדרה ככל הנראה בגלל בצורת או מלחמה.
לא נמצאו עדויות לקיומם של חפצי נוי באזור טסודילו עד לתחילת ההשפעה של הסחר האירופי האטלנטי במאה ה-18. טסודילו הפך לחלק מציר הסחר הפורטוגלי קונגו-אנגולה.
בני הנהאי (N/hae) שישבו באזור נטשו אותו באמצע המאה ה-19. האזכור הראשון של האזור במפה היה ב-1857 כתוצאה ממידע שאסף דייוויד ליווינגסטון במהלך מסעות המחקר שלו.
הפרשים הקדומים ביותר הידועים, ציידי השנהב שהשתייכו לגריקה, עברו דרך האזור בשנות ה-50 של המאה ה-19. בני הקונג הגיעו לאזור והם אלו שהכינו חלק מהציורים, ככל הנראה אלה של הפרשים.
אמנות הסלע תוארה והובאה לתשומת לבו של המערב בפעם הראשונה ב-1907 על ידי זיגפריד פאסארג, שהיה גאולוג גרמני.
שתי הקהילות שחיות בטסודילו כיום, האמבוקושו וקונג, הגיעו אליו בתחילת שנות ה-60 של המאה ה-19. למרות זמן שהותן הקצר, הן הצליחו ליצור מיתוסים הקשורים לאזור, ושתיהן רוחשות כבור רב לטסודילו כמקום קדוש.
הרוחניות של המקום התפרסמה בחלקה בזכות כתביו של הסופר האפריקאנרי לורנס ון דר פוסט, ובייחוד הספר "העולם האבוד של קלהארי" (1958).
כיום יש בטסודילו פעילות דתית הכוללת כנסיות ורופאי אליל.
רוב המבקרים מגיעים למקום מטעמי דת.
טסוס ניקולס פַּפַּדוֹפּוּלוֹס היה מדינאי קפריסאי, נשיא קפריסין בשנים 2003–2008.
התחנך בגימנסיה בניקוסיה ולמד משפטים בלונדון.
בסוף שנות החמישים של המאה ה-20 היה פפדופולוס פעיל בפיק"א, הסיעה הפוליטית של אאוקה.
הוא לקח חלק בכנס לונדון בשנת 1954, והיה אחד משני הצירים שהתנגדו להסכמי ציריך.
שירת 12 שנה כשר הפנים, שר האוצר, שר העבודה והביטוח הסוציאלי, שר הבריאות ושר החקלאות ומשאבים טבעיים.
פפדופולוס שירת כיועץ לנציג של קפריסין בשיחות הבין-עדתיות, גלפקוס קלירידיס, עד אפריל 1976, ולאחר מכן שירת במשרה הזו בעצמו עד ליולי 1978. ייצג את קפריסין בהרבה אירועים בינלאומיים, ובפרט בקונגרס השנתי של ארגון העבודה הבינלאומי (ILO).
עד לבחירתו התמחה במשפטים בניקוסיה.
בבחירות לפרלמנט של קפריסין, שנערכו ב-15 ביולי 1970 נבחר לחבר בפרלמנט, מטעם מפלגת אניון (המפלגה המאוחדת) של ציבור הבוחרים של ניקוסיה.
בתור מועמד עצמאי הוא נבחר מחדש בבחירות ב-5 בספטמבר 1976. מ-22 ביולי עד ל-20 בספטמבר (1976) שירת כנשיא הפרלמנט.
בבחירות לפרלמנט שנערכו ב-19 במאי 1991 נבחר שוב להיות חבר בפרלמנט, כמועמד המפלגה הדמוקרטית במחוז ניקוסיה.
ב-7 באוקטובר 2000 נבחר, בלי מתנגדים לבחירתו, למשרת נשיא המפלגה הדמוקרטית.
ב-27 במאי 2001 נבחר מחדש להיות ראש המפלגה הדמוקרטית.
פפדופולוס ניהל תעמולת בחירות לבחירות לנשיאות של שנת 2003. הצלחה גדולה בקמפיין הבחירות שלו הייתה המשא ומתן הממושך על עתיד האיים המחולקים של קפריסין והשגת עסקה טובה יותר ליוונים, משא ומתן רציני יותר מאשר של הנשיא שלפניו – גלפקוס קלירידיס.
פפדופולס קיבל באופן רשמי את הנשיאות ב-1 במרץ 2003, לאחר שניצח בבחירות בסיבוב יחיד ברוב של 51.51% קולות.
לפני משאל העם על תוכנית אנאן על קפריסין, בשנת 2004, דרבן פפדופולוס את תושבי קפריסין להצביע "לא".